Budžeta un finanšu (nodokļu) komisija *25.07.2017.*

Likumprojekts (steidzams) otrajam lasījumam

**Grozījumi Pievienotās vērtības nodokļa likumā**

**(Nr.975/Lp12)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(19)** | **Ministru kabineta atzinums** | **Komisijas atzinums** |
|  | Izdarīt Pievienotās vērtības nodokļa likumā (Latvijas Vēstnesis, 2012, 197. nr.; 2013, 27., 194., 232., 237. nr.; 2014, 123. nr.; 2015, 42., 248., 251. nr.; 2016, 120., 241. nr.; 2017, 90. nr.) šādus grozījumus: |  |  |  |  |
| **34. pants. Darījuma ar nodokli apliekamās vērtības noteikšanas vispārīgie noteikumi**  (10) Ja nereģistrēta nodokļa maksātāja ar nodokli apliekamo preču piegāžu un sniegto pakalpojumu vērtība 12 mēnešu laikā pārsniedz šā likuma 59.panta pirmajā daļā noteikto reģistrācijas slieksni, šā nodokļa maksātāja ar nodokli apliekamā darījuma vērtība līdz reģistrācijas brīdim ir summa, kas pārsniedz 50 000 euro. Aprēķinātā nodokļa summa ir iekļaujama darījuma vērtībā. | 1. Aizstāt 34. panta desmitajā daļā skaitli "50 000" ar skaitli "40 000". |  |  |  |  |
| **41. pants. Piemērojamās nodokļa likmes**  (1) Ar nodokli apliekamiem darījumiem piemēro:  1) nodokļa standartlikmi 21 procenta apmērā (turpmāk — nodokļa standartlikme), ja šajā likumā nav noteikts citādi;  2) nodokļa samazināto likmi 12 procentu apmērā (turpmāk — nodokļa samazinātā likme) saskaņā ar šā likuma 42.pantu;  3) nodokļa likmi 0 procentu apmērā saskaņā ar šā likuma 43., 44., 45., 46., 47., 48., 49. un 50.pantu. |  | **1** | **Deputāts I.Zariņš**  Papildināt likumprojektu ar jaunu pantu šādā redakcijā:  “Izteikt likuma 41.panta pirmo daļu šādā redakcijā:  “ (1) Ar nodokli apliekamiem darījumiem piemēro:  1) nodokļa standartlikmi 22 procentu apmērā (turpmāk - nodokļa standartlikme), ja šajā likumā nav noteikts citādi, no kuriem 1 procentu novirza likuma “Par valsts sociālo apdrošināšanu” 4.panta 7.punktā noteiktajam mērķim;  2) nodokļa samazināto likmi 12 procentu apmērā (turpmāk - nodokļa samazinātā 12 likme) saskaņā ar šā likuma 42.pantu;  21) nodokļa samazināto likmi 5 procentu apmērā (turpmāk - nodokļa samazinātā 5 likme) saskaņā ar šā likuma 42.1pantu;  3) nodokļa likmi 0 procentu apmērā saskaņā ar šā likuma 43., 44., 45., 46., 47., 48., 49. un 50.pantu. “” | **Neatbalsta**  1., 3., 4., 5., 8., 17., 18. un 19. priekšlikums ir skatāms kopā |  |
|  |  | **2** | **Frakcija “No sirds Latvijai”**  Papildināt likuma 41.panta pirmo daļu ar 4.punktu šādā redakcijā:  “4) nodokļa samazināto likmi 5 procentu apmērā saskaņā ar šī likuma 42.1 pantu”. | **Neatbalsta**  2., 7. un 9. priekšlikums ir skatāms kopā |  |
| **42. pants. Nodokļa samazinātās likmes piemērošana** |  | **3** | **Deputāts I.Zariņš**  Papildināt likumprojektu ar jaunu pantu šādā redakcijā:  “Izteikt likuma 42.panta nosaukumu šādā redakcijā:  ”**42.pants**. **Nodokļa samazinātās 12 procentu likmes piemērošana**””. | **Neatbalsta**  1., 3. un 4. priekšlikums ir skatāms kopā |  |
| (1) Nodokļa samazināto likmi piemēro šādu medikamentu piegādei:  1) medikamentiem, kuri ir reģistrēti saskaņā ar Eiropas Zāļu novērtēšanas aģentūras centralizēto zāļu reģistrācijas procedūru;  2) medikamentiem, kuri ir iekļauti Latvijas Republikā reģistrēto zāļu sarakstā;  3) medikamentiem, kuriem ir izdota attiecīgā Zāļu valsts aģentūras atļauja;  4) medikamentiem, kuru reģistrācija nav nepieciešama saskaņā ar normatīvajiem aktiem farmācijas jomā.  (2) Nodokļa samazināto likmi piemēro medicīnisko ierīču (arī to komplektējošo daļu, rezerves daļu un piederumu) piegādei, ja tās laistas apgrozībā normatīvajos aktos par medicīnisko ierīču reģistrāciju noteiktajā kārtībā un tās parasti izmanto organisma funkcijas traucējumu ārstniecībā vai atvieglošanā, kā arī paredzētas tikai personu ar organisma funkcijas traucējumiem individuālai lietošanai. |  | **4** | **Deputāts I.Zariņš**  Aizstāt likuma 42.pantā tekstā vārdus “nodokļa samazinātā likme” (attiecīgajā locījumā) ar vārdiem “nodokļa samazinātā 12 procentu likme” (attiecīgajā locījumā). | **Neatbalsta**  1., 3. un 4. priekšlikums ir skatāms kopā |  |
| (3) Nodokļa samazināto likmi piemēro šādu zīdaiņiem paredzēto specializēto pārtikas produktu piegādēm, ja produkta marķējumā ir norādīts, ka produkts paredzēts zīdaiņu uzturam un tam ir pievienots produkta nekaitīgumu apliecinošs dokuments:  1) pienam un tā produktiem;  2) sausiem un šķidriem piena maisījumiem un šo maisījumu produktiem;  3) sojas produktiem, sausiem un šķidriem sojas maisījumiem;  4) augļu, ogu un dārzeņu sulām, biezsulām un biezeņiem;  5) speciāli viegli asimilējamiem gaļas produktiem un homogenizētiem jauktiem pārtikas produktiem;  6) dzērieniem zīdaiņu uzturam — ar tēju atšķaidītām sulām, speciāli sagatavotām zīdaiņu tējām, zīdaiņu vecumam adaptētam ūdenim (negāzētam) speciālā fasējumā;  7) ārstnieciski diētiskiem enterālās barošanas produktiem;  8) aminoskābju maisījumiem;  9) olbaltumvielu hidrolizātiem;  10) maisījumiem ar zemu laktozes saturu vai bez tās;  11) bezglutēna produktiem zīdaiņiem, kuri slimo ar celiakiju;  12) bezglutēna produktiem zīdaiņiem, kuri slimo ar fenilketonūriju;  13) speciāliem produktiem zīdaiņiem, kuriem ir iedzimta metabolisma patoloģija;  14) maisījumiem ar pazeminātu vai paaugstinātu olbaltumvielu saturu un produktiem, kuri nesatur olbaltumvielas (piemēram, mākslīgais sāgo, milti, makaroni, maize, cepumi, putraimi, sausās pārslas);  15) produktiem un maisījumiem ar pazeminātu vai paaugstinātu tauku saturu;  16) produktiem un maisījumiem ar pazeminātu vai paaugstinātu ogļhidrātu saturu. |  | **5** | **Deputāts I.Zariņš**  Papildināt likumprojektu ar jaunu pantu šādā redakcijā:  “Izslēgt likuma 42.panta trešo daļu.” | **Neatbalsta**  1., 5. un 8. priekšlikums ir skatāms kopā |  |
| (4) Nodokļa samazināto likmi piemēro pasažieru un to bagāžas regulāro pārvadājumu pakalpojumiem iekšzemē.  (5) Nodokļa samazināto likmi piemēro iespieddarba vai elektroniska izdevuma formā izdotai mācību literatūras un oriģinālliteratūras (literāru darbu — daiļliteratūrā, bērnu literatūrā, zinātniskajā un populārzinātniskajā literatūrā, uzziņu literatūrā, reliģiskā literatūrā, memuārliteratūrā — un to tulkojumu) piegādei, izņemot minētās literatūras piegādi tiešsaistes režīmā vai to lejupielādējot.  (6) Atzinumu par izdevuma atbilstību mācību literatūras statusam, kā arī par oriģinālliteratūras izdevumu atbilstību šā panta piektajai daļai pēc Valsts ieņēmumu dienesta pieprasījuma sniedz Latvijas Nacionālā bibliotēka.  (7) Nodokļa samazināto likmi piemēro tādu iespieddarba vai elektroniska izdevuma formā izdotu avīžu, žurnālu, biļetenu un citu periodisko izdevumu piegādei (izņemot minēto periodisko izdevumu piegādi tiešsaistes režīmā vai tos lejupielādējot), kuri iznāk ne retāk kā reizi trijos mēnešos un kuru vienreizējā tirāža pārsniedz 100 eksemplāru, kā arī to abonentmaksai.  (8) Šā panta septītā daļa nav piemērojama erotiska un pornogrāfiska rakstura izdevumiem, kā arī tādiem izdevumiem, kuru saturiskā ievirze un uzdevums ir reklāmas vai komercsludinājumu publicēšana.  (9) Nodokļa samazināto likmi piemēro arī šā panta septītajā daļā noteikto žurnālu pielikumiem kompaktdiska formā, kas tiek pievienoti žurnāliem bez papildu maksas un ir žurnālu neatņemama sastāvdaļa, ja kompaktdiskā ievietotā informācija papildina žurnālos sniegto informāciju.  (10) Nodokļa samazināto likmi piemēro izmitināšanas pakalpojumiem tūristu mītnēs.  (11) Nodokļa samazināto likmi piemēro šāda koksnes kurināmā piegādēm, ja tā faktiskais patērētājs ir iedzīvotājs, kas pērk un patērē koksnes kurināmo mājsaimniecības vajadzībām:  1) malkai apaļkoku, pagaļu, zaru, žagaru saišķu vai tamlīdzīgā veidā;  2) koksnes šķeldām vai skaidām;  3) zāģskaidām un koksnes atlikumiem;  4) zāģskaidu un koksnes atlikumiem aglomerētu vai neaglomerētu brikešu, granulu vai tamlīdzīgā veidā.  (12) Nodokļa samazināto likmi piemēro siltumenerģijas piegādei, ja tās faktiskais patērētājs ir iedzīvotājs, kas pērk un patērē siltumenerģiju mājsaimniecības vajadzībām.  (13) Ja fiziskā persona pērk un patērē siltumenerģiju un koksnes kurināmo saimnieciskās darbības, arī savas profesionālās darbības, vajadzībām, tā paziņo par siltumenerģijas un koksnes kurināmā lietošanas mērķi piegādātājam vai personai, kas nodrošina dzīvojamās mājas pārvaldīšanu.  (14) Dzīvokļu pārvaldes, namu pārvaldes, namīpašnieki un citas personas, kuras atbilstoši noslēgtajam līgumam no iedzīvotājiem saņem maksu par šā panta vienpadsmitajā un divpadsmitajā daļā piegādātajām precēm kopā ar nodokli un pilnā apmērā to pārskaita reģistrētiem nodokļa maksātājiem, kas piegādājuši šīs preces vai snieguši šos pakalpojumus, izrakstot nodokļa rēķinus iedzīvotājiem, piemēro nodokļa samazināto likmi.  (15) Nodokļa samazināto likmi piemēro arī to šajā pantā minēto preču importam, kurām piemērojama samazinātā likme, un šo preču iegādēm Eiropas Savienības teritorijā. |  |  |  |  |  |
|  |  | **6** | **Latvijas Reģionu apvienības frakcija**  Papildināt likuma 42. pantu ar sešpadsmito daļu šādā redakcijā:  “(16) Nodokļa samazināto likmi piemēro bioloģiskā lauksaimniecībā ražotai pārtikai.” | **Neatbalsta**  6. un 15. priekšlikums ir skatāms kopā |  |
|  |  | **7** | **Frakcija “No sirds Latvijai”**  Papildināt likuma 42.pantu ar 16.daļu šādā redakcijā:  “(16) Nodokļa samazināto likmi piemēro ēdināšanas pakalpojumiem, izņemot alkoholiskos dzērienus.” | **Neatbalsta**  2., 7. un 9. priekšlikums ir skatāms kopā |  |
|  |  | **8** | **Deputāts I.Zariņš**  Papildināt likumprojektu ar jaunu pantu šādā redakcijā:  “Papildināt likumu ar jaunu 42.1 pantu šādā redakcijā:  “**42.1 pants.** **Nodokļa samazinātās 5 procentu likmes piemērošana**  (1) Nodokļa samazināto 5 procentu likmi piemēro Latvijai raksturīgiem svaigiem augļiem, ogām, dārzeņiem atbilstoši Ministru kabineta noteiktajā kārtībā noteiktajam svaigu augļu, ogu un dārzeņu sarakstam.  (2) Nodokļa samazināto 5 procentu likmi piemēro šādu zīdaiņiem paredzēto specializēto pārtikas produktu piegādēm, ja produkta marķējumā ir norādīts, ka produkts paredzēts zīdaiņu uzturam un tam ir pievienots produkta nekaitīgumu apliecinošs dokuments:  1) pienam un tā produktiem;  2) sausiem un šķidriem piena maisījumiem un šo maisījumu produktiem;  3) sojas produktiem, sausiem un šķidriem sojas maisījumiem;  4) augļu, ogu un dārzeņu sulām, biezsulām un biezeņiem;  5) speciāli viegli asimilējamiem gaļas produktiem un homogenizētiem jauktiem pārtikas produktiem;  6) dzērieniem zīdaiņu uzturam — ar tēju atšķaidītām sulām, speciāli sagatavotām zīdaiņu tējām, zīdaiņu vecumam adaptētam ūdenim (negāzētam) speciālā fasējumā;  7) ārstnieciski diētiskiem enterālās barošanas produktiem;  8) aminoskābju maisījumiem;  9) olbaltumvielu hidrolizātiem;  10) maisījumiem ar zemu laktozes saturu vai bez tās;  11) bezglutēna produktiem zīdaiņiem, kuri slimo ar celiakiju;  12) bezglutēna produktiem zīdaiņiem, kuri slimo ar fenilketonūriju;  13) speciāliem produktiem zīdaiņiem, kuriem ir iedzimta metabolisma patoloģija;  14) maisījumiem ar pazeminātu vai paaugstinātu olbaltumvielu saturu un produktiem, kuri nesatur olbaltumvielas (piemēram, mākslīgais sāgo, milti, makaroni, maize, cepumi, putraimi, sausās pārslas);  15) produktiem un maisījumiem ar pazeminātu vai paaugstinātu tauku saturu;  16) produktiem un maisījumiem ar pazeminātu vai paaugstinātu ogļhidrātu saturu. | **Neatbalsta**  1., 5. un 8. priekšlikums ir skatāms kopā |  |
|  |  | **9** | **Frakcija “No sirds Latvijai”**  Papildināt likumu ar 42.1 pantu šādā redakcijā:  “**42.1 Nodokļa samazinātās likmes 5 procenti piemērošana**  Nodokļa samazināto likmi 5 procenti piemēro šādu pārtikas produktu piegādēm:  1) pienam;  2) dārzeņiem;  3) graudaugiem.” | **Neatbalsta**  2., 7. un 9. priekšlikums ir skatāms kopā |  |
| **59. pants. Iekšzemes nodokļa maksātāja tiesības nereģistrēties Valsts ieņēmumu dienesta pievienotās vērtības nodokļa maksātāju reģistrā**  (1) Iekšzemes nodokļa maksātājs ir tiesīgs nereģistrēties Valsts ieņēmumu dienesta pievienotās vērtības nodokļa maksātāju reģistrā, ja tā veikto ar nodokli apliekamo preču piegāžu un sniegto pakalpojumu kopējā vērtība iepriekšējo 12 mēnešu laikā nav pārsniegusi 50 000 euro. | 2. Aizstāt 59. panta pirmajā daļā skaitli "50 000" ar skaitli "40 000". |  |  |  |  |
| **77. pants. Reģistrēta nodokļa maksātāja izslēgšana no Valsts ieņēmumu dienesta pievienotās vērtības nodokļa maksātāju reģistra un izslēgšanas brīdis, ja notikusi reģistrēta nodokļa maksātāja reorganizācija**  Ja notikusi reģistrēta nodokļa maksātāja reorganizācija un tas pēc reorganizācijas turpina pastāvēt, Valsts ieņēmumu dienests 10 darbdienu laikā pēc tam, kad saņemts šā reģistrētā nodokļa maksātāja pamatots iesniegums par izslēgšanu no Valsts ieņēmumu dienesta pievienotās vērtības nodokļa maksātāju reģistra, izvērtē tā paredzamo ar nodokli apliekamo darījumu apjomu un pieņem lēmumu par tā izslēgšanu no Valsts ieņēmumu dienesta pievienotās vērtības nodokļa maksātāju reģistra. Ja paredzamais ar nodokli apliekamo darījumu apjoms nesasniedz 50 000 euro, tad, balstoties uz saņemto reģistrēta nodokļa maksātāja pamatoto iesniegumu, to izslēdz no Valsts ieņēmumu dienesta pievienotās vērtības nodokļa maksātāju reģistra. | 3. Aizstāt 77. pantā skaitli "50 000" ar skaitli "40 000". |  |  |  |  |
| **84. pants. Vispārīgie noteikumi nodokļa maksāšanai un to personu noteikšanai, kuras maksā nodokli**  (1) Nodokli valsts budžetā maksā ikviens nodokļa maksātājs, kas ir reģistrēts vai kam saskaņā ar šo likumu jābūt reģistrētam Valsts ieņēmumu dienesta pievienotās vērtības nodokļa maksātāju reģistrā un kas veic apliekamus darījumus, kuriem iekšzemē piemēro nodokli, ja šajā likumā nav noteikts citādi. |  | **10** | **Frakcija “No sirds Latvijai”**  Papildināt likuma 84.panta pirmo daļu ar otro teikumu šādā redakcijā:  “Nodokli par saņemtajiem pakalpojumiem un precēm maksā pakalpojumu vai preču saņēmējs, ja šajā likumā nav noteikts citādi.” | **Neatbalsta**  10. un 16. priekšlikums ir skatāms kopā |  |
| (4) Nodokli par šā likuma 141., 142., 143., 143.1, 143.2 un 143.3 pantā minētajā kārtībā sniegtajiem pakalpojumiem un preču piegādēm valsts budžetā maksā pakalpojumu vai preču saņēmējs, ja tas ir reģistrēts nodokļa maksātājs. | 4. 84. pantā:  aizstāt ceturtajā daļā skaitļus un vārdus "143.2 un 143.3 pantā" ar skaitļiem un vārdiem "143.2, 143.3, 143.4 un 143.5 pantā"; |  |  |  |  |
| (11) Ja nereģistrēta nodokļa maksātāja veikto ar nodokli apliekamo preču piegāžu un sniegto pakalpojumu kopējā vērtība iepriekšējo 12 mēnešu laikā ir pārsniegusi 50 000 *euro*, tas maksā valsts budžetā nodokli, kas aprēķināts saskaņā ar šā likuma 34.panta desmito daļu. | aizstāt vienpadsmitajā daļā skaitli "50 000" ar skaitli "40 000". |  |  |  |  |
| **92. pants. Vispārīgie noteikumi priekšnodokļa atskaitīšanai**  (1) Ja preces iegādātas un pakalpojumi saņemti ar nodokli apliekamu darījumu nodrošināšanai vai tādu citās valstīs veiktu darījumu nodrošināšanai, kuri būtu apliekami ar nodokli, ja tie tiktu veikti iekšzemē, priekšnodoklis ir:  6) aprēķinātā nodokļa summa par precēm, kas iegādātas saskaņā ar šā likuma 141., 143., 143.1, 143.2 un 143.3 pantu; | 5. 92. pantā:  aizstāt pirmās daļas 6. punktā skaitļus un vārdus "143., 143.1, 143.2 un 143.3 pantu" ar skaitļiem un vārdiem "142., 143., 143.1, 143.2, 143.3, 143.4 un 143.5 pantu"; |  |  |  |  |
| 7) aprēķinātā nodokļa summa par pakalpojumiem, kas saņemti saskaņā ar šā likuma 141., 142. un 143.pantu; | aizstāt pirmās daļas 7. punktā skaitļus un vārdus "142. un 143. pantu" ar skaitļiem un vārdiem "142., 143. un 143.4 pantu". |  |  |  |  |
| **97. pants. Priekšnodokļa atskaitīšanas brīdis**  (4) Priekšnodoklis par saņemto pakalpojumu, par kuru nodokli valsts budžetā maksā pakalpojuma saņēmējs saskaņā ar šā likuma 141., 142. un 143.pantu, no valsts budžetā maksājamās nodokļa summas atskaitāms tajā taksācijas periodā, kad ir saņemts pakalpojums un ir saņemts nodokļa rēķins vai par šo pakalpojumu samaksāts avansā saskaņā ar rēķinu. | 6. 97. pantā:  aizstāt ceturtajā daļā skaitļus un vārdus "142. un 143.pantu" ar skaitļiem un vārdiem "142., 143. un 143.4 pantu"; |  |  |  |  |
| (5) Priekšnodoklis par precēm, kas iegādātas saskaņā ar šā likuma 141., 143., 143.1, 143.2 un 143.3 pantu, no valsts budžetā maksājamās nodokļa summas atskaitāms tajā taksācijas periodā, kad ir saņemtas preces un ir saņemts nodokļa rēķins vai par šīm precēm samaksāts avansā saskaņā ar rēķinu. | aizstāt piektajā daļā skaitļus un vārdus "143., 143.1, 143.2 un 143.3 pantu" ar skaitļiem un vārdiem "142., 143., 143.1, 143.2, 143.3, 143.4 un 143.5 pantu". |  |  |  |  |
| **109. pants. Pārmaksātā nodokļa atmaksāšanas kārtība**  (5) Pārmaksāto nodokļa summu, kas izveidojusies taksācijas periodā, Valsts ieņēmumu dienests atmaksā reģistrēta nodokļa maksātāja norādītajā bankas kontā, ievērojot šā panta pirmajā daļā noteikto termiņu, ja tiek īstenots kāds no šādiem nosacījumiem:  4) pārmaksātā nodokļa summa pārsniedz 1 500 *euro* un ir izveidojusies par iegādātajām precēm un saņemtajiem pakalpojumiem šā likuma 141., 142., 143., 143.1, 143.2 un 143.3 pantā minēto darījumu nodrošināšanai; | 7. Aizstāt 109. panta piektās daļas 4. punktā skaitļus un vārdus "143.2 un 143.3 pantā" ar skaitļiem un vārdiem "143.2, 143.3, 143.4 un 143.5 pantā". |  |  |  |  |
| **115. pants. Nodokļa taksācijas periods**  (1) Nodokļa taksācijas periods ir viens kalendāra mēnesis, ja tiek īstenots vismaz viens no šādiem nosacījumiem:  1) reģistrēta nodokļa maksātāja veikto ar nodokli apliekamo darījumu vērtība pirmstaksācijas gadā vai taksācijas gadā pārsniedz 50 000 *euro*; | 8. 115. pantā:  aizstāt pirmās daļas 1. punktā skaitli "50 000" ar skaitli "40 000"; |  |  |  |  |
| (5) Ja reģistrēts nodokļa maksātājs, kuram saskaņā ar šā panta trešo daļu taksācijas periods ir viens ceturksnis, veic darījumus, kas minēti šā panta pirmās daļas 2., 3. vai 4.punktā, vai tā taksācijas gada laikā veikto ar nodokli apliekamo darījumu vērtība pārsniedz 50 000 *euro*, šim reģistrētajam nodokļa maksātājam taksācijas periods ir viens kalendāra mēnesis, un tas tiek saglabāts līdz taksācijas gada beigām. | aizstāt piektajā daļā skaitli "50 000" ar skaitli "40 000". |  |  |  |  |
| **119. pants. Termiņš nodokļa iemaksai valsts budžetā**  (2) Ja nereģistrēta nodokļa maksātāja veikto ar nodokli apliekamo preču piegāžu un sniegto pakalpojumu kopējā vērtība iepriekšējo 12 mēnešu laikā ir pārsniegusi 50 000 *euro*, tas šā likuma 34.panta desmitajā daļā noteiktajā kārtībā aprēķināto nodokli iemaksā valsts budžetā 20 dienu laikā no tā kalendāra mēneša beigām, kad šī summa pārsniegta. | 9. Aizstāt 119. panta otrajā daļā skaitli "50 000" ar skaitli "40 000". |  |  |  |  |
| **124. pants. Brīdis, kad nodokli norāda nodokļa deklarācijā citos gadījumos**  (4) Nodokli par saņemtajiem pakalpojumiem saskaņā ar šā likuma 141., 142. un 143.pantu norāda tā taksācijas perioda nodokļa deklarācijā, kurā saņemts pakalpojums un saņemts nodokļa rēķins vai samaksa par pakalpojumu veikta saskaņā ar nodokļa rēķinu pirms pakalpojuma saņemšanas. | 10. 124. pantā:  aizstāt ceturtajā daļā skaitļus un vārdus "142. un 143. pantu" ar skaitļiem un vārdiem "142., 143. un 143.4 pantu"; |  |  |  |  |
| (5) Nodokli par saņemtajām precēm saskaņā ar šā likuma 141., 143., 143.1, 143.2 un 143.3 pantu norāda tā taksācijas perioda nodokļa deklarācijā, kurā saņemtas preces un saņemts nodokļa rēķins vai samaksa par preču piegādi veikta saskaņā ar nodokļa rēķinu pirms preču saņemšanas. | aizstāt piektajā daļā skaitļus un vārdus "143., 143.1, 143.2 un 143.3 pantu" ar skaitļiem un vārdiem "142., 143., 143.1, 143.2, 143.3, 143.4 un 143.5  pantu". |  |  |  |  |
| **129. pants. Nodokļa rēķina izrakstīšanas nosacījumi**  (3) Ja preču piegādei vai sniegtajiem pakalpojumiem tiek piemērots kāds no šā likuma 141., 142., 143., 143.1, 143.2 vai 143.3 pantā minētajiem īpašajiem nodokļa piemērošanas režīmiem, nodokļa rēķinā nenorāda šā likuma 125.panta pirmās daļas 11. un 12.punktā minēto informāciju. | 11. Aizstāt 129. panta trešajā daļā skaitļus un vārdus "143.2 vai 143.3 pantā" ar skaitļiem un vārdiem "143.2, 143.3, 143.4 vai 143.5  pantā". |  |  |  |  |
| **142. pants. Īpašs nodokļa piemērošanas režīms būvniecības pakalpojumiem**  (1) Šā panta izpratnē būvniecības pakalpojumi ir būvdarbu veikšana jaunas būves (ēkas, inženierbūves) būvēšanai vai esošās būves vai tās daļas atjaunošanai, vienkāršotai atjaunošanai, pārbūvei, restaurācijai, konservācijai vai nojaukšanai, kā arī būvniecības pakalpojumu līgumā ietvertā visu veidu projektēšana.  (2) Nodokli par šā panta ceturtajā daļā minētajiem būvniecības pakalpojumiem, kas sniegti iekšzemē, valsts budžetā maksā būvniecības pakalpojumu saņēmējs, ja būvniecības pakalpojumu sniedzējs un būvniecības pakalpojumu saņēmējs ir reģistrēts nodokļa maksātājs.  (3) Šā panta otrajā daļā noteikto kārtību piemēro arī valsts vai pašvaldības iestāde vai pašvaldība, kas ir reģistrēta Valsts ieņēmumu dienesta pievienotās vērtības nodokļa maksātāju reģistrā saskaņā ar šā likuma 55.panta pirmo daļu vai 58.panta pirmo daļu un saņem šā panta ceturtajā daļā minētos būvniecības pakalpojumus saskaņā ar Publisko iepirkumu likumā noteikto iepirkuma procedūru vai kā publiskais partneris saskaņā ar Publiskās un privātās partnerības likumu.  (4) Šā panta otrajā daļā noteikto kārtību piemēro būvniecības pakalpojumiem, tai skaitā:  1) būvlaukuma sagatavošanai;  2) būvobjekta pagaidu būvju būvēšanai un to nojaukšanai;  3) (izslēgts ar 20.04.2017. likumu);  4) būves nesošo un nenesošo elementu vai konstrukciju (tai skaitā iebūvējamo konstrukciju) būvēšanai;  5) konstrukciju uzstādīšanai ar piegādi vai bez tās (tai skaitā stikloto konstrukciju, logu un durvju ielikšanai, liftu uzstādīšanai);  6) iekārtu, kas ir būves neatņemama sastāvdaļa (tai skaitā ventilācijas sistēma, apkures sistēma), uzstādīšanai un montāžai;  7) būves ārējai apdarei (tai skaitā fasādes apdarei un siltināšanai);  8) būves iekšējai apdarei (tai skaitā sienu un griestu apdarei, siltināšanai, grīdas ieklāšanai, tapešu līmēšanai, virsmu krāsošanai vai lakošanai);  9) inženierkomunikāciju izbūvei (tai skaitā ar būvi vai tās daļu funkcionāli saistīto inženiertīklu pievada un būves iekšējo inženiertīklu izbūvei);  10) būves vai tās daļas konservācijai;  11) būves vai tās daļas nojaukšanai;  12) būvlaukuma sakopšanai un labiekārtošanai pēc būvdarbu pabeigšanas pirms būvobjekta nodošanas ekspluatācijā.  (5) Sniegtā būvniecības pakalpojuma vērtībā iekļauj izmaksas, kas ir tieši saistītas ar konkrētā pakalpojuma sniegšanu (tai skaitā būvmateriālu, konstrukciju vai iekārtu, kas ir būves neatņemama sastāvdaļa, vai citu normatīvajos aktos būvniecības jomā paredzēto iekārtu iegādes un uzstādīšanas vērtība, būvniecības instrumentu, mehānismu vai tehnoloģisko iekārtu nomas vērtība).  (6) Būvniecības pakalpojuma sniedzējs izraksta būvniecības pakalpojuma saņēmējam nodokļa rēķinu, kurā norāda sniegtā būvniecības pakalpojuma vērtību bez nodokļa.  (7) Būvniecības pakalpojuma saņēmējs samaksā būvniecības pakalpojuma sniedzējam nodokļa rēķinā norādīto būvniecības pakalpojuma vērtību.  (8) Būvniecības pakalpojuma saņēmējs par saņemto pakalpojumu maksā, izmantojot bezskaidras naudas norēķinus. | 12. Izteikt 142. pantu šādā redakcijā:  "**142. pants. Īpašs nodokļa piemērošanas režīms būvniecības pakalpojumiem un būvizstrādājumu piegādei**  (1) Šā panta izpratnē būvniecības pakalpojumi ir jebkura būvdarbu veikšana, kā arī būvniecības pakalpojumu līgumā ietvertā visu veidu projektēšana.  (2) Nodokli par būvniecības pakalpojumiem, kas sniegti iekšzemē, valsts budžetā maksā būvniecības pakalpojumu saņēmējs, ja būvniecības pakalpojumu sniedzējs un būvniecības pakalpojumu saņēmējs ir reģistrēti nodokļa maksātāji.  (3) Šā panta otrajā daļā noteikto kārtību piemēro arī valsts vai pašvaldības iestāde vai pašvaldība, kas ir reģistrēta Valsts ieņēmumu dienesta pievienotās vērtības nodokļa maksātāju reģistrā saskaņā ar šā likuma 55. panta pirmo daļu vai 58. panta pirmo daļu un saņem šā panta ceturtajā daļā minētos būvniecības pakalpojumus saskaņā ar Publisko iepirkumu likumā noteikto iepirkuma procedūru vai kā publiskais partneris saskaņā ar Publiskās un privātās partnerības likumu.  (4) Šā panta otrajā daļā noteikto kārtību piemēro būvniecības pakalpojumiem, tai skaitā tādiem būvniecības pakalpojumiem, kuri sniegti kā atsevišķi būvniecības pakalpojumi.  (5) Sniegtā būvniecības pakalpojuma vērtībā iekļauj izmaksas, kas ir tieši saistītas ar konkrētā pakalpojuma sniegšanu (tai skaitā būvizstrādājumu, konstrukciju vai iekārtu, kas ir būves neatņemama sastāvdaļa, vai citu normatīvajos aktos būvniecības jomā paredzēto iekārtu iegādes un uzstādīšanas vērtību, būvniecības instrumentu, mehānismu vai tehnoloģisko iekārtu nomas vērtību).  (6) Būvniecības pakalpojuma sniedzējs izraksta būvniecības pakalpojuma saņēmējam nodokļa rēķinu, kurā norāda sniegtā būvniecības pakalpojuma vērtību bez nodokļa.  (7) Būvniecības pakalpojuma saņēmējs samaksā būvniecības pakalpojuma sniedzējam nodokļa rēķinā norādīto būvniecības pakalpojuma vērtību.  (8) Šā panta izpratnē būvizstrādājumu piegāde ir ikviena iestrādāšanai būvē paredzēta izstrādājuma un rūpnieciski izgatavotas konstrukcijas piegāde.  (9) Nodokli par šā panta astotajā daļā minēto būvizstrādājumu piegādi, kas veikta iekšzemē, valsts budžetā maksā būvizstrādājumu saņēmējs, ja būvizstrādājumu piegādātājs un būvizstrādājumu saņēmējs ir reģistrēti nodokļa maksātāji.  (10) Būvizstrādājumu piegādātājs izraksta būvizstrādājumu saņēmējam nodokļa rēķinu, kurā norāda piegādāto būvizstrādājumu vērtību bez nodokļa.  (11) Būvizstrādājumu saņēmējs samaksā būvizstrādājumu piegādātājam nodokļa rēķinā norādīto būvizstrādājumu vērtību.  (12) Būvniecības pakalpojuma saņēmējs par saņemto pakalpojumu un būvizstrādājumu saņēmējs par saņemtajām precēm maksā, izmantojot bezskaidras naudas norēķinus." | **11** | **Juridiskais birojs**  *Ierosinām precizēt likuma 142. panta ceturtajā daļā (likumprojekta 12. pants) lietoto terminu “atsevišķi būvniecības pakalpojumi”. Vēršam uzmanību, ka būvniecības jomu regulējošajos normatīvajos aktos šāds termins netiek lietots. Līdz ar to nav skaidrs šāda termina saturs un tas savukārt var radīt neskaidrības tiesību normas piemērošanā.* | **Neatbalsta** |  |
| **143.1 pants. Īpašs nodokļa piemērošanas režīms mobilo telefonu, planšetdatoru, klēpjdatoru un integrālās shēmas ierīču piegādēm** | 13. Izteikt 143.1 panta nosaukumu šādā redakcijā:  **"143.1 pants. Īpašs nodokļa piemērošanas režīms mobilo telefonu, planšetdatoru, klēpjdatoru, integrālās shēmas ierīču un spēļu konsoļu piegādēm**". |  |  |  |  |
| (2) Šā panta pirmajā daļā minēto kārtību piemēro šādu preču piegādei:  1) mobilajiem telefoniem;  2) planšetdatoriem un klēpjdatoriem;  3) integrālās shēmas ierīcēm (tai skaitā mikroprocesoriem un centrālo procesoru blokiem). | 14. Papildināt 143.1 panta otro daļu ar 4. punktu šādā redakcijā:  "4) spēļu konsolēm." |  |  |  |  |
|  | 15. Papildināt likumu ar 143.4 un 143.5 pantu šādā redakcijā:  "**143.4 pants. Īpašs nodokļa piemērošanas režīms metālizstrādājumu piegādei un ar to saistītiem pakalpojumiem**  (1) Nodokli par Ministru kabineta noteikto metālizstrādājumu piegādi, kas veikta iekšzemē, valsts budžetā maksā metālizstrādājumu saņēmējs, ja metālizstrādājumu piegādātājs un metālizstrādājumu saņēmējs ir reģistrēti nodokļa maksātāji.  (2) Nodokli par Ministru kabineta noteiktajiem ar metālizstrādājumu piegādi saistītajiem pakalpojumiem, kas sniegti iekšzemē, valsts budžetā maksā pakalpojumu saņēmējs, ja pakalpojumu sniedzējs un pakalpojumu saņēmējs ir reģistrēti nodokļa maksātāji.  (3) Metālizstrādājumu piegādātājs izraksta metālizstrādājumu saņēmējam nodokļa rēķinu, kurā piegādāto metālizstrādājumu vērtību norāda bez nodokļa.  (4) Metālizstrādājumu saņēmējs samaksā metālizstrādājumu piegādātājam nodokļa rēķinā norādīto metālizstrādājumu vērtību.  (5) Ar metālizstrādājumu piegādi saistīta pakalpojuma sniedzējs izraksta pakalpojuma saņēmējam nodokļa rēķinu, kurā sniegtā pakalpojuma vērtību norāda bez nodokļa.  (6) Ar metālizstrādājumu piegādi saistīta pakalpojuma saņēmējs samaksā pakalpojuma sniedzējam nodokļa rēķinā norādīto pakalpojuma vērtību.  (7) Metālizstrādājumu saņēmējs par saņemtajām precēm un ar metālizstrādājumu piegādi saistīto pakalpojumu saņēmējs par saņemtajiem pakalpojumiem maksā, izmantojot bezskaidras naudas norēķinus.  (8) Ministru kabinets nosaka:  1) to preču piegādes, kuras uzskata par metālizstrādājumiem atbilstoši Kombinētās nomenklatūras kodiem, kas noteikti Padomes 1987. gada 23. jūlija regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumā un tās grozījumos;  2) ar metālizstrādājumu piegādi saistītos pakalpojumus. |  |  |  |  |
|  | **143.5 pants. Īpašs nodokļa piemērošanas režīms sadzīves elektronisko iekārtu un elektriskās sadzīves aparatūras piegādei** | **12** | **Juridiskais birojs**  Ierosinām aizstāt 143.5 panta nosaukumā (likumprojekta 16. pants) vārdus “elektriskās sadzīves aparatūras piegādei” ar vārdiem “sadzīves elektriskās aparatūras piegādei”. | **Neatbalsta**  12., 13. un 14. priekšlikums ir skatāms kopā |  |
|  | (1) Nodokli par Ministru kabineta noteikto sadzīves elektronisko iekārtu un elektriskās sadzīves aparatūras piegādi, kas veikta iekšzemē, valsts budžetā maksā preču saņēmējs, ja preču piegādātājs un preču saņēmējs ir reģistrēti nodokļa maksātāji. | **13** | **Juridiskais birojs**  Ierosinām aizstāt likuma 143.5 panta pirmajā daļā (likumprojekta 16. pants) vārdus “elektriskās sadzīves aparatūras piegādi” ar vārdiem “sadzīves elektriskās aparatūras piegādi”. | **Neatbalsta**  12., 13. un 14. priekšlikums ir skatāms kopā |  |
|  | (2) Šā panta pirmajā daļā minēto preču piegādātājs izraksta preču saņēmējam nodokļa rēķinu, kurā piegādāto preču vērtību norāda bez nodokļa.  (3) Šā panta pirmajā daļā minēto preču saņēmējs samaksā preču piegādātājam nodokļa rēķinā norādīto preču vērtību.  (4) Šā panta pirmajā daļā minēto preču saņēmējs par saņemtajām precēm maksā, izmantojot bezskaidras naudas norēķinus. |  |  |  |  |
|  | (5) Ministru kabinets nosaka preces, kuras uzskata par sadzīves elektroniskajām iekārtām un elektrisko sadzīves aparatūru atbilstoši Kombinētās nomenklatūras kodiem, kas noteikti Padomes 1987. gada 23. jūlija regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumā un tās grozījumos." | **14** | **Juridiskais birojs**  Ierosinām aizstāt likuma 143.5 panta piektajā daļā (likumprojekta 16. pants) vārdus “elektrisko sadzīves aparatūru” ar vārdiem “sadzīves elektrisko aparatūru”. | **Neatbalsta**  12., 13. un 14. priekšlikums ir skatāms kopā |  |
| **Pārejas noteikumi**  29. Grozījumi šā likuma 50. pantā attiecībā uz panta papildināšanu ar 7.1 daļu un astotās daļas papildināšanu ar 4. punktu, kā arī grozījumi 61. pantā attiecībā uz panta papildināšanu ar astoto daļu un 63. pantā attiecībā uz panta papildināšanu ar sesto daļu stājas spēkā 2018. gada 1. janvārī. |  | **15** | **Latvijas Reģionu apvienības frakcija**  Papildināt likuma pārejas noteikumus ar 27.punktu šādā redakcijā:  “27. Šā likuma 42. panta sešpadsmitā daļa attiecībā uz nodokļa piemērošanu bioloģiskā lauksaimniecībā ražotai pārtikai piemērojama, sākot no 2018.gada 1.janvāra.” | **Neatbalsta**  6. un 15. priekšlikums ir skatāms kopā |  |
|  |  | **16** | **Frakcija “No sirds Latvijai”**  Papildināt likuma pārejas noteikumus ar 30.punktu šādā redakcijā:  “30. Likuma 84.panta pirmās daļas otrais teikums stājas spēkā 2019.gada 1.janvārī. Ministru kabinets līdz 2018.gada 1.aprīlim izstrādā grozījumus pievienotās vērtības nodokļa normatīvajā regulējumā, paredzot apgriezto jeb reverso nodokļa maksāšanas kārtību pamatā par visām precēm un pakalpojumiem un iesniedz saskaņošanai Eiropas Komisijā un Saeimā.” | **Neatbalsta**  10. un 16. priekšlikums ir skatāms kopā |  |
|  |  | **17** | **Deputāts I.Zariņš**  Papildināt likumprojektu ar jaunu pantu šādā redakcijā:  “Papildināt pārejas noteikumus ar jaunu 30.punktu šādā redakcijā:  “30. Likuma 41.panta pirmās daļas 1.punkts stājas spēkā 2018.gada 1.janvārī vienlaicīgi ar likuma “Par valsts sociālo apdrošināšanu” 18.panta pirmo daļu, kurā noteikts, ka obligāto iemaksu likme, ja darba ņēmējs tiek apdrošināts visiem sociālās apdrošināšanas veidiem, ir 34,09 procenti, no kuriem 23,59 procentus maksā darba devējs un 10,50 procentus — darba ņēmējs.”” | **Neatbalsta**  1. un 17. priekšlikums ir skatāms kopā |  |
|  |  | **18** | **Deputāts I.Zariņš**  Papildināt likumprojektu ar jaunu pantu šādā redakcijā:  “ Papildināt pārejas noteikumus ar jaunu 31.punktu šādā redakcijā:  “31. Likuma 41.panta pirmās daļas 2.1 punkts, kas paredz nodokļa standartlikmi 22 procentu apmērā un 42.1 pants stājas spēkā ar brīdi, kad ir saņemts pozitīvs lēmums no Eiropas Komisijas pievienotās vērtības nodokļa jautājumos, bet ne vēlāk kā ar 2018.gada 1.jūliju.”” | **Neatbalsta**  1., 8., 18. un 19.priekšlikums ir skatāms kopā |  |
|  |  | **19** | **Deputāts I.Zariņš**  Papildināt likumprojektu ar jaunu pantu šādā redakcijā:  “ Papildināt pārejas noteikumus ar jaunu 32.punktu šādā redakcijā:  “32. Ministru kabinets līdz 2017.gada 1.decembrim pieņem šā likuma 42.1 panta pirmajā daļā minētos noteikumus.”” | **Neatbalsta**  1., 8., 18. un 19.priekšlikums ir skatāms kopā |  |
|  | Likums stājas spēkā 2018. gada 1. janvārī. |  |  |  |  |